**আন্দ্রে রায়ান অ্যাডামস** (ইংরেজি: Andre Adams; জন্ম: ১৭ জুলাই, ১৯৭৫) অকল্যান্ডে জন্মগ্রহণকারী এবং ক্যারিবীয় বংশোদ্ভূত প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০১ থেকে ২০০৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড এবং ইংরেজ কাউন্টি ক্রিকেটে এসেক্স, নটিংহ্যামশায়ার ও হ্যাম্পশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **আন্দ্রে অ্যাডামস**।

আন্তর্জাতিক ক্রিকেট
-------------------

মার্চ, ২০০২ সালে নিউজিল্যান্ডের পক্ষে বড়োদের খেলায় আন্দ্রে অ্যাডামসের অভিষেক ঘটে। কিন্তু, আঘাতের কবলে পড়ায় ২০০২ সালে ওয়েস্ট ইন্ডিজ গমনের উদ্দেশ্যে জ্যাকব ওরামকে তার স্থলাভিষিক্ত করা হয়। এরফলে একটিমাত্র টেস্টে তার অংশগ্রহণ করা সম্ভব হয়। এরপর তার খেলার বিষয়ে প্রশ্ন উত্থাপিত হতে থাকে। ২০০৩ সালের ক্রিকেট বিশ্বকাপে অংশ নেন তিনি। কিন্তু, এর পরপরই আবারো তাকে স্থানচ্যূত হতে হয়। ২০০৪ সালে ইংল্যান্ডে অনুষ্ঠিত ন্যাটওয়েস্ট সিরিজে নিউজিল্যান্ডের একদিনের দলে ঠাঁই হয় তার। ডিসেম্বর, ২০০৬ সালে শ্রীলঙ্কার বিপক্ষে তিনটি ওডিআই খেলার জন্যে আমন্ত্রিত হন। তবে, ২০০৭ সালের ক্রিকেট বিশ্বকাপে উপেক্ষিত হন। পরের মৌসুমে স্টেট চ্যাম্পিয়নশীপে বেশ ভালো করলেও জাতীয় দলে খেলার সুযোগ পাননি। হতাশাচ্ছন্ন অবস্থায় অধুনা বিলুপ্ত ইন্ডিয়ান ক্রিকেট লীগ খেলার উদ্দেশ্যে দুই বছর মেয়াদে চুক্তি করেন।

প্রথম-শ্রেণীর ক্রিকেট
---------------------

২০০৬-০৭ মৌসুমের ঘরোয়া ক্রিকেটে অকল্যান্ডের পক্ষে দূর্দান্ত খেলেন। প্রথম-শ্রেণীর স্টেট চ্যাম্পিয়নশীপে ১৮.৭৮ গড়ে ৩২ উইকেট ও ৩৯.৭৫ গড়ে ৩১৮ রান তুলেন তিনি। কিন্তু, সেন্ট্রালে ডিস্ট্রিক্টসের ব্যাটসম্যান বেভান গ্রিগসের হেলমেট ধরে আটকিয়ে রাখার কারণে একমাসের নিষেধাজ্ঞার কবলে পড়েন তিনি যা তার এ সাফল্যেকে ম্লান করে দিয়েছিল।

২০০৭ সালে আন্দ্রে অ্যাডামস ইংরেজ কাউন্টি ক্রিকেটে নটিংহ্যামশায়ারের সাথে চুক্তিবদ্ধ হন। ২০১০ সালের কাউন্টি চ্যাম্পিয়নশীপে ৬৮ উইকেট নিয়ে বোলিংয়ে ক্লাবের শীর্ষস্থানীয় বোলারে পরিণত হন। এ পর্যায়ে মৌসুমের শেষদিনে শিবনারায়ণ চন্দরপলের উইকেট নিয়ে দলের শিরোপা বিজয়ে প্রভূতঃ ভূমিকা রাখেন। ২০১১ মৌসুমে ৫৫০ রান ও ১৬ খেলায় ২২.৬১ গড়ে ৬৭ উইকেট পান তিনি। তন্মধ্যে, ৭বার পাঁচ-উইকেট লাভ করেন। ফলশ্রুতিতে, সামগ্রিকভাবে ঐ মৌসুমে তৃতীয় স্থান দখল করেছিলেন।

২০১০-১১ মৌসুমে নিউজিল্যান্ডের ঘরোয়া ওয়ানডে কাপ ও টুয়েন্টি২০ প্রতিযোগিতার শিরোপা বিজয়ী অকল্যান্ড দলের অন্যতম সদস্য ছিলেন। পরবর্তীতে দলটির সাথে ২০১১ সালের চ্যাম্পিয়ন্স লীগ টি২০ খেলার উদ্দেশ্যে ভারত গমন করেছিলেন।

অবসর
----

নটিংহ্যামশায়ারের পক্ষে পেশাদারী পর্যায়ের খেলোয়াড়ী জীবন সমাপ্তির কথা ঘোষণা করেন। ২৪.১৮ গড়ে ৩৩৪টি প্রথম-শ্রেণীর উইকেট পান তিনি। ২০১৫ মৌসুমের শুরুতে হ্যাম্পশায়ারের সাথে তিনমাস মেয়াদী চুক্তিতে স্বাক্ষর করেন। কিন্তু আঘাতের কারণে খেলায় অংশগ্রহণ সীমিত হয়ে পড়ে। হ্যাম্পশায়ারের পক্ষে মাত্র তিনটি প্রথম-শ্রেণীর খেলায় অংশ নিতে পেরেছিলেন তিনি। অবশেষে, ৩৯ বছর বয়সে অবসর গ্রহণ করেন। সাবেক দল নটিংহ্যামশায়ার থেকে ভূয়সী প্রশংসা পান। দলটিতে আট মৌসুম অতিবাহনকালে তরুণ বোলারদেরকে উদ্দীপনা যোগাতেন আন্দ্রে অ্যাডামস।

কোচিং
-----

প্রথম-শ্রেণীর ক্রিকেট খেলোয়াড়ী জীবন থেকে অবসর গ্রহণের পর কোচিং জগতের দিকে ধাবিত হন। ২০১৫ সালে অকল্যান্ড ক্রিকেট ক্লাবের বোলিং কোচ হিসেবে যোগ দেন। ঐ মৌসুমে ক্লাবটি প্রভূতঃ সফলতার মুখ দেখে। এরপর ২০১৬-১৭ মৌসুমে অকল্যান্ড এ দলের প্রধান কোচের দায়িত্ব পালনের জন্যে আন্দ্রে অ্যাডামসকে মনোনীত করা হয়।

তথ্যসূত্র
---------

1. ↑  Windies fall to Calypso Kiwi Retrieved 29 July 2010.
2. ↑  "Sport Cricket 2 September 2014"। *BBC*। সংগ্রহের তারিখ ১৯ আগস্ট ২০১৬।
3. ↑  "Sport Cricket 8 June 2015"। *BBC*। সংগ্রহের তারিখ ১৯ আগস্ট ২০১৬।
4. ↑  "Andre Adams retires from ..... 5 June 2015"। *Sky Sports*। সংগ্রহের তারিখ ১৯ আগস্ট ২০১৬।
5. ↑  "New roles for Adams & Abbas 16 August 2016"। *Auckland Cricket Club*। ১২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৬।

আরও দেখুন
---------

* জিমি অ্যাডামস
* অকল্যান্ড ক্রিকেট দল
* আইসিসি প্লেয়ার র‌্যাঙ্কিং
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **আন্দ্রে অ্যাডামস** সংক্রান্ত মিডিয়া রয়েছে।

* ইএসপিএনক্রিকইনফোতে আন্দ্রে অ্যাডামস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আন্দ্রে অ্যাডামস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* দ্য গার্ডিয়ানের প্রতিবেদনে আন্দ্রে অ্যাডামস (ইংরেজি)
* টেলিগ্রাফের প্রতিবেদনে আন্দ্রে অ্যাডামস (ইংরেজি)

| * দে
* স
নিউজিল্যান্ড দল – ২০০৩ ক্রিকেট বিশ্বকাপ |
| --- |
| 
* ৫ হ্যারিস
* ৬ কেয়ার্নস
* ৭ ফ্লেমিং (অঃ)
* ৮ ভিনসেন্ট
* ৯ অ্যাসলে
* ১০ ম্যাকমিলান
* ১১ ভেট্টোরি
* ১৪ টাফি
* ১৮ সিনক্লেয়ার
* ২০ মিলস
* ২৪ ওরাম
* ২৭ বন্ড
* ৪১ অ্যাডামস
* ৪২ ম্যাককুলাম
* ৫৬ স্টাইরিস
* কোচ: ডেনিস অ্যাবেরহার্ট

 | নিউজিল্যান্ড |

| * দে
* স
অকল্যান্ড ক্রিকেট দল  – বর্তমান দল |
| --- |
| 
* ১ বেটস
* ৮ কাচোপা
* ১১ ও’ডোনেল
* ১২ হিকস
* ১৩ নিকোল
* ২২ রাভাল
* ২৫ গ্রোবলার
* ২৬ ফুলার
* ৪২ নেথুলা
* ৬৯ গাপটিল
* ৩১ ফার্গুসন
* ৭৭ ডি গ্র্যান্ডহোম
* ৮১ ম্যাকক্লেনাগান
* ৮২ মানরো
* ৮৮ চ্যাপম্যান
* গাপটিল-বান্স
* ম্যাকঅ্যান্ড্রু
* ফিলিপস
* র‌্যান্ডেল
* কুইন

* প্রধান কোচ: মার্ক ও’ডোনেল
* সহঃ কোচ: নিক হোয়াইট
* বোলিং কোচ: আন্দ্রে অ্যাডামস

 |